Giugnettu 2009

Italia 

28 di giugnettu
Catania: Fu grapùtu lu trattu di l'autostrata Sarausa-Catania tra la circonvallazzioni di Catania e lu svinculu di Lintini. Tra quarchi misi s'avissi a gràpiri l'urtima quinnicina di chilòmitri chi restanu tra Lintini e lu svinculu di Villasmundu unni l'autostrata appoi cuntinua nzinu a Rusalini. 

26 di giugnettu
Missina: Nu carusu di 8 anni, Rosolinu Canniu, di Enna, battiu lu record pi èssiri lu cchiù nicu a aviri natatu attravirsannu lu strittu di Missina (funti: La repubblica)

21 di giugnettu
Agrigentu: n sequitu a nfaggini, la prucura dâ ripùbbrica fici arristari lu sìnnicu di Lampidusa, Birnardinu De Rubeis, cu l'accusa di cuncussioni. Secunnu l'accusi, addumannau diversi dicini di migghiara di euru pi accilirari na pratica riscussioni.

14 di giugnettu
Kabul: Nu surdatu paracadutista di l'esercitu origginariu di Campubbassu fu ammazzatu n Afganistan ntî n'attintatu dî talibbani.

8 di giugnettu
L'Aquila: Accuminzau la riunioni dû G8, chi ntî jorna succissivi è allaricata a 14 paisi. Agghicaru li cchiù mpurtanti capi di statu, tra cui Barak Obama, Dimitri Medvedev, Angela Merkel e Nicolas Sarkozy, chi foru purtati a taliari puru li danni dû ricenti tirrimotu chi curpìu la zona.

 Munnu 
30 di giugnettu
Majorca: N'attintatu attribbuitu all'ETA, l'urganizzazzioni tirrurista dî Paisi Baschi, fici du' morti. Sei pirsuni foru già firmati dâ polizzia spagnola cu l'accusa di aviri participatu all'attintatu.

21 di giugnettu
Washington: Lu prisidenti miricanu Barack Obama riciviu â Casa Janca l'equipaggiu di l'Apollu 11 dâ NASA all'occasioni dû 40èsimu annivirsariu dâ cunquista dâ Luna: Neil Armstrong, Buzz Aldrin e Michael Collins, ristatu n'òrbita a aspittari li cumpagni sbarcati â Luna.

19 di giugnettu
Verbier: Alberto Contador, già vincituri dû Tour de France ntô 2007, vinci la prima tappa di muntagna di l'edizzioni 2009 dû Tour, e si varagna la magghia gialla. Lu sò cumpagnu di squatra, Lance Armstrong, puru iddu, vincituri dû Tour diversi voti, agghica darrèri di circa un minutu e menzu, ma resta secunnu ntâ classifica ginirali. 

17 di giugnettu
Giacarta: N'attintatu tirrurista cu espulsioni di bummi ntî du' hotel di lussu dâ capitali indonesiana fannu 9 morti.

15 di giugnettu
Teheran: N'aeriu dâ Caspian Airlines direttu a Erevan n Armenia, pigghiau focu deci minuti doppu lu dicollu, e cadìu ntî na riggiuni disabbitata ntô nord di l'Iran facennu cchiossai di 160 morti.

8 di giugnettu
Urumqi: Ntâ riggiuni autònuma dû Xinjiang, lu cuvernu riprimiu na rivorta dâ minuranza uigura, di cunfissioni mussurmana. Si cuntaru cchiossai di 150 morti.

5 di giugnettu
Wimbledon: Doppu na partita di tennis chi durau cchiossai di 4 uri, Roger Federer vinciu la finali contra Andy Roddick, agghicannu accussì a sei vittori a Wimbledon e 15 vittori dû Granni Slam, battennu accussì lu record di Pete Sampras chi n'avia vinciutu 14.

Catigurìa:Giugnettu
Catigurìa:Nutizzî
Catigurìa:2009
Catigurìa:Abbinimenti